Татарстанда сирәк очрый торган гөмбәгә юлыкканнар: “Бездә үсүе гаҗәп булды”

	“Шәһри Казан” газетасын укып баручы Лилия Кабышева үзенчәлекле табылдыгы белән уртаклашты. Улы Артемий Менделеевск районының Мунайка авылына әбисенә кунакка барган җирендә бездә бик сирәк очрый торган кара трюфель гөмбәсенә юлыккан.	 – Алты балам арасында нәкъ менә Артемий кызыксынучан булуы белән аерылып тора. Туганыбызның умарталыгына булышырга барган җирендә урманга кереп чыгасы булган. Шунда имән агачы төбендәге калкуырак урынга игътибар итеп, шуны казып караган. Ә анда караңгы төстәге шарсыман гөмбәләр үсә ди. Шуларны җыеп, умарталыкка алып кайткан. Интернет аны кара трюфель дип күрсәтә. Сирәк очрый торган гөмбә икән ул. Бездә үсүе гаҗәп булды, – ди Лилия. 
	Дилбәр ГАРИФУЛЛИНА	
Шәһри Казан

	№ --- | 26.07.2023	


